PTL ทะยานไม่หยุด! บวกอีก3% ชี้ธุรกิจบรรจุภัณฑ์กำไรโตสูง-โควิดกระทบจำกัด ซื้อเป้า 27.50 บ.
PTL ทะยานไม่หยุด! บวกอีก3% ชี้ธุรกิจบรรจุภัณฑ์กำไรโตสูง-โควิดกระทบจำกัด ซื้อเป้า 27.50 บ.
PTL ทะยานไม่หยุด! บวกอีก3% ชี้ธุรกิจบรรจุภัณฑ์กำไรโตสูง-โควิดกระทบจำกัด ซื้อเป้า 27.50 บ.
16 ก.ค. 2563

ผู้สื่อข่าวรายงานว่า บริษัท โพลีเพล็กซ์ (ประเทศไทย) จำกัด (มหาชน) หรือ PTL ณ เวลา 11.34 น. อยู่ที่ระดับ 23.30 บาท บวก 0.80 บาท หรือ 3.56% ด้วยมูลค่าซื้อขาย 845.35 ล้านบาท

บล.ดีบีเอส วิคเคอร์ส ระบุในบทวิเคราะห์ว่า PTL เป็นผู้ผลิตแผ่นฟิล์ม PET ชั้นนำของไทย โดยมีกำลังการผลิต PET Thin Film 1.75 แสนตันต่อปี, PET Thick Film 2.88 หมื่นตันต่อปี, BOPP 6 หมื่นตันต่อปี และกำลังการผลิต Metallizer Film 5.49 หมื่นตันต่อปี ปัจจุบันมีโรงงานในไทย, ตุรกี, อินโดนีเซีย และสหรัฐ
คาด Core profit ปี 64F (สิ้นสุดมี.ค.64) ไว้ที่ 2.5 พันล้านบาท เติบโตแข็งแกร่ง +39%YoY โดยในปี 63 (สิ้นสุดมี.ค.63) ปริมาณขายเพิ่มขึ้น ส่วนราคาขายเฉลี่ยลดลงตามราคาน้ำมัน ทำให้ยอดขายได้จะอยู่ประมาณ 1.4 หมื่นล้านบาท ลดลงประมาณ -5%YoY แต่มาร์จิ้นเพิ่มขึ้นเพราะต้นทุนต่ำลง ยังผลให้ GPM สูงขึ้นเป็น 23.4% ดีขึ้นจาก 21.7% ในปี 62 ส่วนกำไรสุทธิปี 64F (สิ้นสุดมี.ค.64) เติบโตจากรายได้ที่เพิ่มขึ้น +20.5%YoY และ GPM เพิ่มขึ้น 1.3ppt เป็น 24.7%
คาดการณ์กำไรสุทธิเติบโตเฉลี่ย 23% ต่อปีในช่วง 5 ปีข้างหน้า (ปี 62-66) ปัจจัยหนุน คือ 1) การขยายกำลังการ BoPET, BoPP และ Metallizer Film หลังลงทุนขยายโรงงาน BoPET &amp; BoPP ในอินโดนีเซีย, 2) เพิ่มสินค้าที่เป็น Value added, 3) ปรับปรุงสายธุรกิจให้มีประสิทธิภาพมากขึ้น และ 4) อัตราการใช้กำลังการผลิตเพิ่มเพราะอุปสงค์บรรจุภัณฑ์ดีขึ้น
เริ่มต้นวิเคราะห์ทางปัจจัยพื้นฐานด้วยคำแนะนำ ซื้อ โดยให้ราคาเป้าหมาย 27.50 บาท อิง P/E ปี 64F (สิ้นสุดมี.ค.64) ที่ 9.9 เท่า เราชอบ PTL ที่มีแนวโน้มการเติบโตของกำไรที่แข็งแกร่ง, เป็นผู้ผลิตที่มีต้นทุนต่ำเพราะธุรกิจครบวงจร และได้รับผลกระทบจากโควิด-19 จำกัด